**Կառլ Ֆրիդրիխ Բոդրի** (ռուս.՝ Карл-Фридрих Петрович Бодри, նոյեմբերի 12, 1812(1812-11-12), Մոսկվա, Ռուսական կայսրություն - դեկտեմբերի 8, 1894(1894-12-08)), ռուս նկարիչ, դիմանկարիչ, քաղաքային լանդշաֆտի և ժանրային վարպետ, Սանկտ Պետերբուրգի գեղարվեստի ակադեմիայի ակադեմիկոս։

Կենսագրություն
--------------

Հիմնական կրթությունը ստացել է Մոսկվայի նկարչության և քանդակագործության դպրոցում (1833-1839), ավարտելուց հետո նրան շնորհվել է նկարչի կոչում։ Որոշ ժամանակ (1843 թվականից) որպես ազատ ունկնդիր հաճախել է Սանկտ Պետերբուրգի գեղարվեստի ակադեմիա` Կառլ Բրյուլովի պատմական նկարչության դասարան։ Իր հետագա կյանքի ընթացքում Բոդրին հիմնականում բնակվում էր Մոսկվայում, որտեղ ստեղծում էր իր գլխավոր գործերը։ Նկարիչը աշխատել է տարբեր ժանրերում, ինչի վկայությունն է նրա աշխատանքների ցանկը. «Ինքնադիմանկար (1839 թվական)», «Գյուղական տեսարան (1840 թվական)», «Քանդակագործ Վիտալին աշխատավայրում (1841 թվական)» «Պ. Չադաևայի կաբինետը», «Քանդակագործ Վիտալիի արհեստանոցը», «Հոր դիմանկարը», «Մոսկվա. տեսարան Կռիվոկոլենի նրբանցքից, 1848 թվականի ամառ» (1848), «Մոսկվա. Ֆորպոստ քաղաքի մուտքի մոտ (1849 թվական)»։ 1850-ականներին Բոդրիի հմտությունն այնքան էր աճել, որ նա ստացել էր «նշանակված ակադեմիկոսի» կոչում (1857)։ 1860 թվականին արժանացել է «Սանկտ Պետերբուրգի գեղարվեստի ակադեմիայի» ակադեմիկոսի կոչում` Ակադեմիայի խորհրդին ներկայացրած «Խաչի մուտքը Մոսկվայի Կրեմլի Բլագովեշենսկի տաճարի մոտ» նկարի համար։ 19-րդ դարում նկարչության ակադեմիկոսի կոչումը շատ պատվաբեր էր և բերում էր նյութական շոշափելի արտոնություններ։ Եվ այնուամենայնիվ դա ամենից առաջ վկայում էր նկարչի հմտության որոշակի մակարդակի մասին։ Կ. Բոդրին իր ստեղծագործություններն ստեղծել է այն ժամանակ, երբ ռուսական արվեստը հայտնի էր մի շարք նկարիչների անուններով։ Իհարկե, նկարիչը զիջում էր նրանցից շատերին։ Նա «երկրորդ էշելոնի» հուսալի վարպետ էր, ինչի մասին վկայում են նրա աշխատանքները, որոնք պահվում են երկրի բազմաթիվ թանգարաններում։ Թաղված է Վվեդենսկոյե գերեզմանատանը (գերեզմանը կորել էր):շ

Պատկերասրահ
-----------

*Կառլ Ֆրիդրիխ Բոդրիի նկարները*  

* Խաչի մուտքը Մոսկվայի Կրեմլի Բլագովեշենսկի տաճարի մոտ (1860): Տրետյակովյան պատկերասրահԽաչի մուտքը Մոսկվայի Կրեմլի Բլագովեշենսկի տաճարի մոտ (1860): Տրետյակովյան պատկերասրահ
* Տեսարան Կրեմլում (1850): Ռուսական պետական թանգարանՏեսարան Կրեմլում (1850): Ռուսական պետական թանգարան
* Մոսկվա: Ուղեկալ քաղաքի ելքի մոտ (1849): Պուշկինի համառուսաստանյան թանգարանՄոսկվա: Ուղեկալ քաղաքի ելքի մոտ (1849): Պուշկինի համառուսաստանյան թանգարան
* Գյուղական տեսարան գյուղացիների հետ (1845): Տրետյակովյան պատկերասրահԳյուղական տեսարան գյուղացիների հետ (1845): Տրետյակովյան պատկերասրահ
* Գյուղական տեսարան: Տրետյակովյան պատկերասրահԳյուղական տեսարան: Տրետյակովյան պատկերասրահ
* Տեսարան Իզմայլովո գյուղից (1830)Տեսարան Իզմայլովո գյուղից (1830)
* Իվանովյան հրապարակը ՄոսկվայումԻվանովյան հրապարակը Մոսկվայում
* Սուխարյովյան հրապարակ (1846): Պետական պատմական թանգարանՍուխարյովյան հրապարակ (1846): Պետական պատմական թանգարան
* Կարմիր դարպասների հրապարակԿարմիր դարպասների հրապարակ
* Մոսկվա: Կրիվոկոլեննի նրբանցք (1843): Պուշկինի համառուսաստանյան թանգարանՄոսկվա: Կրիվոկոլեննի նրբանցք (1843): Պուշկինի համառուսաստանյան թանգարան
* Գեղարվեստի ակադեմիա: Կոմս Կուշելյով-Բեզբորոդկոյի պատկերասրահըԳեղարվեստի ակադեմիա: Կոմս Կուշելյով-Բեզբորոդկոյի պատկերասրահը
* Քանդակագործ Իվան Վիտալին աշխատելիս (1841): Ռուսական պետական թանգարանՔանդակագործ Իվան Վիտալին աշխատելիս (1841): Ռուսական պետական թանգարան
* Մանող կինը: (1844)Մանող կինը: (1844)
* Երիտասարդ երաժիշտը` կրեմլյան պատերի մոտ մտքերի մեջ խորասուցված: (1849)Երիտասարդ երաժիշտը` կրեմլյան պատերի մոտ մտքերի մեջ խորասուցված: (1849)
* Տեսարան Կամենեց-Պոդոլսկի շրջակայքիցՏեսարան Կամենեց-Պոդոլսկի շրջակայքից
* Տեսարան ջրվեժով (1840): Ռուսական պետական թանգարանՏեսարան ջրվեժով (1840): Ռուսական պետական թանգարան

Գրականություն
-------------

* Энциклопедия Немцев России
* *С. Н. Кондаков* Юбилейный справочник Императорской Академии художеств. 1764-1914. — Спб.: Товарищество Р.Голике и А.Вильборг, 1915. — Т. 2. — С. 20. — 454 с.

Ծանոթագրություններ
------------------

1. ↑  Справочник Императорской Академии художеств, 1915, էջ 20
2. ↑  МОСКОВСКИЕ ВИДЫ КАРЛА ПЕТРОВИЧА БОДРИ (1812-1894)

Արտաքին հղումներ
----------------

* Կառլ Բոդրիի մոսկովյան տեսարանները (1812-1894)

|  |  |  |
| --- | --- | --- |
| 

|  |  |
| --- | --- |
|  ⛭   Բառարաններ և հանրագիտարաններ | Մեծ սովետական (1 հրտ.) |

 |